Ընկերակցության ստեղծման մասին պայմանագրում ներկայացուցչությունը, ինչպես նաև ձեռնարկչական գործունեության ղեկավարումը (վարումը) կարող է հանձնարարվել մեկ կամ մի քանի գործընկերների: Դրա իրավունքը չունեն այն գործընկերները, որոնք ընկերակցության ստեղծման պայմանագրով կամ անդամների մեծամասնության որոշմամբ չեն ստացել նման հանձնարարություն: Ղեկավար և ներկայացուցիչ անդամներից յուրաքանչյուրը կարող է գործել ինքնուրույնաբար և իրավունք ունի բողոքարկել մյուսի (մյուսների) կողմից իրացվող միջոցառումների դեմ: Ղեկավար անդամի բողոքի դեպքում միջոցառումը (բացառությամբ շտապ միջոցառումների) չի կարող իրականացվել մինչև ընկերակցության անդամների կողմից այդ հարցի համատեղ լուծումը: Եթե ղեկավար անդամները պետք է գործեն համատեղ, ապա որոշումները նրանք ընդունում են պարզ մեծամասնությամբ, բացառությամբ շտապ միջոցառումների, որոնք կարող են նախաձեռնվել ղեկավար անդամներից յուրաքանչյուրի կողմից` ընկերակցության մյուս ղեկավար անդամներին անհապաղ տեղեկացնելու պայմանով: